GIF on lyhenne sanoista Graphics Interchange Format. Se on häviötön kuvanpakkausformaatti, joka tukee 256 eri väriä ja päälle/pois läpikuultavuutta. Värit voi valita 24-bittisestä RGB-avaruudesta.
GIF-formaatti on suosittu internetissä kahdesta syystä. Ensinnäkin sillä saa aikaiseksi todella pienikokoisia kuvatiedostoja, jonka lisäksi mahdollistaa animaatioiden tallennukset. Nämä animaatiot koostuvat siis useista GIF-kuvista, jotka ovat yhdessä .gif-tiedostossa. Animaatio voi toistua äärettömästi tai vain yhden kerran.
Myös läpikuultavuudelle on löydetty käyttöä web-sivujen suunnittelussa. GIF-kuvat toimivat kaikilla graafisilla selaimilla ja käyttöjärjestelmillä.